proxectonos/corpus_dominio_legal_administrativo_tmp huggingface dataset:
08/05/2020 | Administración LocalMunicipal
Rianxo
Tesourería - Recadación
Modificación calendario fiscal

Por Decreto da Alcaldía de 29 de abril de 2020 modificase o calendario fiscal para o exercicio 2020 quedando tal e como se detalla a continuación: PRIMEIRO Ampliar o prazo de presentación da solicitude de adhesión ao sistema especial de pagamento do Imposto sobre bens inmobles, ata o 15 de maio de 2020. SEGUNDO Modificar o Calendario Fiscal 2020 aprobado por Resolución da Alcaldía núm.125/2020, o 25 de febreiro de 2020, nos termos que se indican a continuación: LUGAR DE PAGAMENTO: • Entidades colaboradoras: ABANCA, CAIXABANK, BANCO SANTANDER. Os contribuíntes deberán dispoñer previamente dos documentos de ingreso necesarios. As entidades colaboradoras non poderán establecer limitacións respecto aos días e horas para efectúa-lo pago, debendo aceptalos, durante o período voluntario de ingreso indicado, e dentro das horas de caixa. • A través da Banca electrónica e en caixeiro automático, nas entidades colaboradoras anteriores que o permitan. · Na Web municipal http://concelloderianxo.gal/ a través da pasarela de ABANCA co código do documento de ingreso. FORMA DE PAGAMENTO De acordo co disposto no artigo 60.1 da LXT o pago da débeda tributaria efectuárase en efectivo. Tamén poderá empregarse como medio de pago a tarxeta de débito ou de crédito. EXPOSICIÓN PÚBLICA DOS PADRÓNS Aos efectos de posibles alegacións, os padróns publicaranse no BOP con anterioridade á data de inicio do período voluntario de ingreso. RECURSOS Contra as liquidacións incorporadas ao padrón, poderá formularse recurso de reposición, previo ao recurso contencioso administrativo, perante o alcalde, no prazo dun mes, a partir da finalización do prazo de exposición ao público, ao abeiro do artigo 14.2 do Real Decreto Lexislativo 2/2004, de 5 de marzo. ADVERTENCIA: Segundo dispón o artigo 24.2. b) do Regulamento Xeral de Recadación, transcorrido o período voluntario de pagamento, iniciarase o período executivo, que determinará a esixencia do recargo de constrinximento, nos termos dos artigos 26 e 28 da Lei Xeral tributaria, xuros de mora e, no seu caso, as custas que se produzan. POSIBILIDADE DE MODIFICACIÓN: No caso de que por razóns de diversa índole alleas ao Concello non se puideran poñer ao cobro os padróns fiscais nas datas mencionadas, o Concello de Rianxo resérvase a facultade de modificar o calendario aprobado cando, eses motivos, debidamente xustificados polos departamentos responsables, impidan a xestión dos tributos nas datas indicadas, informando aos cidadáns de tal circunstancia con suficiente antelación Rianxo, 30 de abril de 2020 Asinado dixitalmente, polo alcalde. Adolfo Muiños Sánchez
08/05/2020 | Administración LocalMunicipal
Fene
Secretaría
Anuncio de acordos organizativos

En base ao artigo 75.5 da Lei 7/1985, do 2 de abril, reguladora das bases do réxime local (BOE núm.80, do 03.04.1985), faise público que: O 29.04.2020 o alcalde ditou a Resolución da alcaldía 362/2020, que acorda: “./. Segundo. Determinar ao seguinte membro da Corporación que exercerá as súas funcións con dedicación parcial: - Concelleiro/a 1: Maria Escarlata Corrieri Vigiola Terceiro. Esta Resolución farase efectiva o 01.05.2020. Cuarto. Publicar esta Resolución no Boletín Oficial da Provincia e taboleiro de edictos do Concello.” Fene, 30 de abril de 2020 Asinado dixitalmente polo alcalde Juventino José Trigo Rey.
08/05/2020 | Administración LocalMunicipal
Dodro
Anuncio da exposición pública do padrón da taxa polos servizos de abastecemento de auga, rede de sumidoiros e depuración, 1º trimestre de 2020

ANUNCIO Exposición pública do padrón da taxa polos servizos de abastecemento de auga, rede de sumidoiros e depuración, 1º trimestre de 2020 Por Decreto da Alcaldía número 80/2020, de 29 de abril, resolveuse aprobar o padrón da taxa polos servizos de abastecemento de auga, rede de sumidoiros e depuración correspondente ao 1º trimestre de 2020, elaborado pola empresa concesionaria do dito servizo. O referido padrón queda exposto ao público, de conformidade co establecido no artigo 102 da Lei 58/2003, de 17 de decembro, Xeral Tributaria, nos artigos 24 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación, durante o prazo de 15 días, que comezarán a contar o día seguinte ao da publicación deste anuncio no Boletín Oficial da Provincia, para que as persoas interesadas poidan examinalo e, no seu caso, formular as reclamacións que estimen oportunas. Esta exposición servirá de notificación colectiva a tódolos contribuíntes, nos termos establecidos na dita Lei Xeral Tributaria. Poderá interporse, perante o Concello de Dodro, o recurso de reposición previo ao contencioso-administrativo regulado no artigo 14.2 do Texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo, contra a liquidación das taxas municipais que conteña o padrón, no prazo dun mes a partir do día seguinte ao da finalización da exposición pública do padrón. A repercusión do canon da auga poderá ser, así mesmo, obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación, consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. As débedas pendentes esixiranse pola vía de constrinximento e devindicarán o recargo de prema, os xuros de mora e as custas que se produzan, logo de transcorrer o período voluntario de pagamento establecido. Polo que respecta ao canon da auga, a vía de constrinximento será realizada pola consellería competente en materia de facenda da Xunta de Galicia. Dodro, 30 de abril de 2020 O alcalde, Francisco Xabier Castro Tourís
28/05/2020 | Administración LocalMunicipal
A Coruña
Persoal
Anuncio nomeamento policía local, como funcionario en prácticas

Por Resolución do Concelleiro delegado de Economía, Facenda e Réxime Interior, por delegación da Xunta de Goberno Local, de data 13 de marzo de 2020, resolveuse o seguiente: Nomear Policía Local, funcionario en prácticas (Escala de Administración Especial, Subescala Servizos Especiais, Clase: Policía Local, Grupo C1) deste Excmo. Concello, á seguinte persoa: - BARAMBIO CUCART, ANNA MARTA Para o nomeamento como Policía Local, funcionario de carreira, de conformidade co disposto no art.36 da Lei 4/2007 do 20 de abril de coordinación das policías locais, será requisito indispensable a superación dun curso selectivo de formación teórico-práctico na Academia Galega de Seguridade Pública. Os/as policías en prácticas que non superen o curso selectivo perderán o dereito a nomeamento como funcionarios/as de carreira. A Coruña, 22 de maio de 2020. A XUNTA DE GOBERNO LOCAL, P. D. (03/07/2019) O Director de Economía, Facenda e Réxime Interior Manuel Angel Jove Losada
28/05/2020 | Administración LocalMunicipal
Ferrol
Intervención
Aprobación definitiva expediente de modificación de crédito nº 10/2020, sub-expediente 1/2020 de crédito extraordinario/suplemento de crédito

O Pleno do Concello de Ferrol, en sesión extraordinaria e urxente do día 27 de abril de 2020 aprobou inicialmente o expediente de modificación de crédito nº 10/2020, subexpediente 1/2020 de crédito extraordinario/suplemento de crédito Transcorreu o prazo de exposición pública dos expedientes sen que conste expresamente que se presentasen alegacións, tal e como certifica o secretario xeral do Concello en data 26/05/2020 Consonte o establecido nos artigos 177.2 e 169.3 do texto refundido da Lei reguladora das facendas locais, aprobado no RDL 2/2004, de 5 de marzo, publícanse mediante o presente edito os estados dos orzamentos de ingresos e de gastos resumidos por capítulos segundo resultarán logo da modificación: Ao abeiro do que se establece no artigo 171 do texto refundido da Lei reguladora das facendas locais, aprobado no RDL 2/2004, de 5 de marzo, contra a aprobación definitiva deste expediente poderase interpoñer directamente recurso contencioso-administrativo, nos termos e prazos previstos na súa lexislación reguladora. Ferrol, 26 de maio de 2020 A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi María Teresa Deus Trasobares
28/05/2020 | Administración LocalMunicipal
Irixoa
Subvencións gastos afectados polo COVID-19

DISPOSICIÓNS E PRINCIPIOS XERAIS: conceder subvencións aos autónomos afectados negativamente na súa economía empresarial pola crise do COVID-19 no ano 2020, de acordo cos principios legais. DESTINATARIOS: autónomos, deberán estar empadroados como residentes en Irixoa á data do 14-3-2020 (declaración do estado de alarma). CONCEPTOS SUBVENCIONABLES: gasto directo de prevención do contaxio do coronavirus, gasto de persoal, alugueres, consumos básicos e compra de produtos de funcionamento; período computable dende o 1-3- ao 30-9-2020. CONTÍA: importe máximo de 1.000 € e mínimo de 300 € (prepagable ata un 80%). PRAZO DE PRESENTACIÓN DE INSTANCIAS: 10 días hábiles, computado dende o seguinte á presente publicación. ÓRGANO COMPETENTE: a Xunta de Goberno Local, tendo en conta informe da Comisión de Estudo e Proposta. OBRIGAS DO BENEFICIARIO: acreditar documentalmente os gastos subvencionados, comprometerse a manter a súa actividade e residencia no concello de Irixoa ata o 13-4-2021, comunicar subvencións concorrentes, declaración responsable de estar ao corrente nas obrigas tributarias e de Seguridade Social, ao tempo da xustificación, conservación de contabilidade e documental do período subvencionado, reintegro do importe non xustificado e publicidade do financiamento. BASES: aprobadas por acordo da Xunta de Goberno Local do 21-5-2020, estando a disposición do público nas dependencias municipais e na páxina web (teléf.981 – 793 001). Irixoa, 22 de maio de 2020 O alcalde Antonio Deibe Sanmartín
28/05/2020 | Administración LocalMunicipal
Porto do Son
Aprobación inicial modificación Orzamentos Xerais: crédito extraordinario e suplemento de crédito.

O Pleno da Corporación, na sesión ordinaria do 22 de maio de 2020, aprobou inicialmente os expedientes de modificacións orzamentarias que se indican: – Crédito extraordinario n.º 1/2020, por importe de douscentos sesenta e cinco mil trescentos sesenta e tres e vintecinco céntimos (265.363,25 euros). – Suplemento de crédito n.º 1/2020, por importe de dous centos oitenta e cinco mil trinta e un e oitenta e catro céntimos (285.031,84 euros) En cumprimento do disposto no artigo 169 TRLRFL exponse ao público o expediente polo prazo de 15 días hábiles, contados desde o seguinte ao de publicación deste anuncio no BOP, a fin de que os interesados poidan examinalo e formular as reclamacións que consideren oportunas. De non presentarse reclamacións o expediente considerarase definitivamente aprobado. Os interesados poderán examinar o expediente na Intervención municipal, de 9 a 13 horas. Porto do Son, 25 de maio de 2020. O alcalde Asdo.: José Luis Oujo Pouso
28/05/2020 | Administración LocalMunicipal
Cedeira
Información pública do plan de despregamento de rede de fibra óptica (FTTH) en Cedeira

Sendo publicado anuncio na data 28.4.2020 (BOP nº 64) polo que se somete a información pública o Plan de Despregamento de rede de fibra óptica (FTTH) en Cedeira por un prazo de 20 días cuxo cómputo, ao estar en vigor o estado de alarma, comezaría cando cesara a vixencia do estado de alarma (en aplicación do disposto na Disp. Adic.3ª do RD 463/2020, de 14 de marzo, polo que se declara o estado de alarma para a xestion da situación de crise sanitaria ocasionada polo COVID-19). Dado que o RD 537/2020, de 22 de maio, polo que se prorroga o estado de alarma declarado polo RD 463/2020 derroga con efectos de 1 de xuño de 2020 a Disp. Adic.3ª do RD 463/2020, levántase a suspensión dos prazos administrativos cuxo cómputo reanudarase con efectos dende o 1 de xuño de 2020. En cumprimento do exposto, o inicio do cómputo do prazo de 20 días do trámite de información pública do Plan de Despregamento de rede de fibra óptica (FTTH) en Cedeira comezará o dia 1 de xuño de 2020. Cedeira, 25 de maio de 2020. O ALCALDE. Asdo.- Pablo Diego Moreda Gil
28/05/2020 | Administración LocalMunicipal
Boqueixón
Aprobación padróns auga taxas de abastecemento e saneamento 1º trimestre 2020

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, conservación de contadores, canon de auga, coeficiente de verteduras e saneamento, correspondente ao 1º trimestre de 2020, o citado padrón estará a disposición do público durante 15 días a contar dende a data de publicación do presente anuncio no BOP na oficina de ESPINA & DELFÍN, SL sita no Lg/ Forte (Casa do Concello) en horario de 9:00 a 13:30 horas, luns e xoves, para que os interesados poidan examinalo e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso - administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ó da finalización da exposición pública do padrón, nos termos previstos en dito precepto legal. Polo que respecta ó canon da auga poderá ser obxecto de reclamación económico – administrativa ante o órgano económico – administrativo da Comunidade Autónoma de Galicia tamén no prazo dun mes desde que se entenda producida a notificación consonte co disposto no art.49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no art.24 do Real Decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 9:00 a 13:30 horas, luns e xoves. Transcorrido o período voluntario do pago establecido, ata o 04 de setembro de 2020, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ó canon da auga a vía de constrinximento será realizada pola consellería competente en materia de facenda da Xunta de Galicia. Boqueixón, 25 de maio de 2020 O alcalde, Manuel Fernández Munín
28/05/2020 | Administración LocalMunicipal
A Capela
Reanudación do prazo de exposición pública da aprobación inicial da ordenanza municipal reguladora da cesión e uso dos locais municipais

REANUDACIÓN DO PRAZO DE EXPOSICIÓN PÚBLICA DA APROBACIÓN INICIAL DA ORDENANZA MUNICIPAL REGULADORA DA CESIÓN E USO DOS LOCAIS MUNICIPAIS No Boletín Oficial da Provincia n.º 44, do 5 de marzo de 2020, publicouse o anuncio, polo prazo de 30 días, da exposición pública de aprobación inicial da “Ordenanza municipal reguladora da cesión e uso dos locais municipais”. Polo Real Decreto 463/2020, do 14 de marzo, suspendéronse os prazos administrativos que, ao abeiro do establecido no artigo 9 do Real Decreto 537/2020, do 22 de marzo, levántanse con efectos do día 1 de xuño de 2020. Polo tanto, reanúdase o prazo de exposición pública que rematará o vindeiro día 6 de xullo de 2020. A Capela, 25 de maio de 2020 O alcalde Manuel Meizoso López
28/05/2020 | Administración LocalMunicipal
Porto do Son
Aprobación inicial modificación ordenanza reguladora AISENS

O Concello de Porto do Son, na sesión ordinaria que tivo lugar o día 22.05.2020, acordou a aprobación provisional da modificación da ordenanza pola que se establecen as bases reguladoras das axudas para a inclusión social e a cobertura de situacións de necesidade social (BOP nº 88 de 11/05/2017). Por medio do presente anuncio apertúrase un período de información pública, por un prazo de 30 días hábiles, para a presentación de reclamacións ou suxerencias. No caso de que non se tivese presentado ningunha reclamación ou suxerencia, entenderase definitivamente adoptado o acordo que até ese momento era provisional sen necsidade de novo acordo plenario. Unha vez que o acordo provisional se eleve a definitivo (de xeito expreso ou tácito), a entrada en vigor da modificación da ordenanza terá lugar cando se publique completamente o seu texto no Boletín Oficial da Provincia. Porto do Son, a 25 de maio de 2020 O Alcalde José Luis Oujo Pouso
28/05/2020 | Administración LocalMunicipal
Carballo
Correccións de erros do anuncio 2020/2888 publicado no Boletín Oficial da Provincia número 74 do día 27 de maio de 2020

Producidos erros na incorporación do contido do anuncio 2020/2888 publicado no Boletín Oficial da Provincia número 74 do día 27 de maio de 2020, fáise pública a seguinte corrección de erros: “. Importe total do padrón: 094.906,84 € (18.316 recibos).” “. Importe total do padrón: 1.094.906,84 € (18.316 recibos).” O que se fai público para xeral coñecemento.
28/05/2020 | Administración LocalMunicipal
Porto do Son
Aprobación inicial ordenanza reguladora axudas polo Covid-19

O Concello de Porto do Son, na sesión ordinaria que tivo lugar o día 22.05.2020, acordou a aprobación inicial da ordenanza reguladora das axudas para o impulso económico e protección do emprego do concello de Porto do Son para paliar os efectos do covid19. Por medio do presente anuncio apertúrase un período de información pública, por un prazo de 30 días hábiles, para a presentación de reclamacións ou suxerencias. No caso de que non se tivese presentado ningunha reclamación ou suxerencia, entenderase definitivamente adoptado o acordo que até ese momento era provisional sen necsidade de novo acordo plenario. Unha vez que o acordo provisional se eleve a definitivo (de xeito expreso ou tácito), a entrada en vigor da modificación da ordenanza terá lugar cando se publique completamente o seu texto no Boletín Oficial da Provincia. Porto do Son, a 25 de maio de 2020 O Alcalde José Luis Oujo Pouso
28/05/2020 | Administración LocalMunicipal
As Pontes de García Rodríguez
Intervención
Anuncio aprobación definitiva modificación de crédito 20/2020 na modalidade de crédito extraordinario e suplemento de crédito 1/2020

Tendo sido definitivamente aprobado polo Pleno deste Concello o expediente de crédito extraordinario e suplemento de crédito número 1/2020, por acordo adoptado en sesión celebrada o 17 de abril de 2020, e polo transcurso do prazo de 15 días de exposición ó público, segundo anuncio publicado no BOP núm.63 do 24 de abril de 2020, en cumprimento do disposto no artígo 169.3 do Real Decreto Lexislativo 2/2004 polo que se aproba o Texto Refundido da Lei Reguladora das Facendas Locais, publícase o resumo de dito orzamento a nivel de capítulos, unha vez efectuada a oportuna modificación, quedando como se detalla: As Pontes de García Rodríguez, 22/05/2020 A concelleira delegada de Organización Económica, María del Rosario Méndez Gil
28/05/2020 | Administración LocalProvincial
Deputación Provincial da Coruña
Secretaría Xeral. Oficialía Maior
Anuncio de aprobación inicial da modificación do Regulamento de actualización da identidade visual da Deputación Provincial da Coruña, anexo II

ANUNCIO Anuncio de aprobación inicial da modificación do Regulamento de actualización da identidade visual da Deputación Provincial da Coruña, anexo II O Pleno da Deputación Provincial da Coruña, en sesión ordinaria que celebrou o trinta de abril de dous mil vinte, adoptou o acordo de aprobar inicialmente a modificación do Regulamento de actualización da identidade visual da Deputación Provincial da Coruña, anexo II. En cumprimento do disposto no artigo 49. b) da Lei 7/1985, do 2 de abril, reguladora das bases de réxime local, sométese o expediente a exposición pública por prazo de trinta días hábiles, contados a partir da publicación do presente anuncio no Boletín Oficial da Provincia, a fin de que os interesados poidan examinalo e presentar as reclamacións ou suxestións que consideren oportunas. No caso de que que non se presentaran reclamacións, o acordo ata entón provisional, elevarase automaticamente a definitivo, sen necesidade de novo acordo e procederase á publicación do texto do regulamento a efectos da súa entrada en vigor. O texto íntegro da modificación do anexo II do Regulamento aprobado inicialmente pode consultarse na sede electrónica desta Deputación: https://sede.dacoruna. gal/es/informacion/tablon A Coruña, 25 de maio de 2020. O PRESIDENTE O SECRETARIO Valentín González Formoso José Luis Almau Supervía
28/05/2020 | Administración LocalMunicipal
Porto do Son
Aprobación inicial modificación inicial ordenanza fiscal núm.20 reguladora da taxa pola ocupación de terreos de uso público por mesas e cadeiras.

O Concello de Porto do Son, na sesión ordinaria que tivo lugar o día 22.05.2020, acordou a aprobación inicial da modificación da Ordenanza Fiscal núm.20 reguladora da Taxa pola ocupación de terreos de uso público por mesas e cadeiras, tribunas e outros elementos análogos con finalidade lucrativa. Do mesmo xeito, aprobou a tramitación urxente do expediente, na aplicación do artigo 33 da Lei 39/2015, do 1 de outubro, do Procedemento Administrativo Común das Administracións Públicas. Por medio do presente anuncio apertúrase un período de información pública, por un prazo de 15 días hábiles, para a presentación de reclamacións ou suxerencias. No caso de que non se tivese presentado ningunha reclamación ou suxerencia, entenderase definitivamente adoptado o acordo que até ese momento era provisional. Unha vez que o acordo provisional se eleve a definitivo (de xeito expreso ou tácito), a entrada en vigor da modificación da ordenanza terá lugar cando se publique completamente o seu texto no Boletín Oficial da Provincia. Porto do Son, a 25 de maio de 2020 O Alcalde José Luis Oujo Pouso
25/05/2020 | Administración LocalMunicipal
Ferrol
Facenda e Patrimonio
Edicto de exposición pública da matrícula IAE 2020

EDICTO En cumprimento do establecido no Real decreto lexislativo 2/2004 e o Real Decreto 243/1995, do 17 de febreiro; e demáis normas concordantes, exporase ó público na Sección de Facenda e Patrimonio do Concello de Ferrol, durante quince días, contados dende a publicación deste edicto no Boletín Oficial da Provincia da Coruña, a matrícula do Imposto de actividades económicas correspondente ó período 2020, achegada pola Delegación Provincial da Axencia Estatal da Administración Tributaria. Tendo en conta a situación do estado de alarma actual as consultas faranse a través do correo electrónico facendaxestion@ferrol. es. Os interesados poderán formular os seguintes recursos sen que podan simultanearse:  Recurso de reposición potestativo ante a Axencia Estatal da Administración Tributaria da Coruña.  Reclamación económico-administrativa ante o Tribunal económico-administrativo da Coruña. O prazo de interposición destes recursos é de un mes contado a partir do día seguinte inmediato ó remate do período de exposición pública da matrícula, sen que a interposición do recurso de reposición ou reclamación económico-administrativa dea orixe á suspensión dos actos liquidatorios subseguintes, salvo que así o acorde expresamente o órgano administrativo ou o Tribunal económico-administrativo citado de conformidade co artigo 233 da Lei 58/2003, do 26 de novembro. Ferrol, 19 de maio de 2020. A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi María Teresa Deus Trasobares
25/05/2020 | Administración LocalMunicipal
A Coruña
Xestión Tributaria
Anuncio de exposición da matrícula provisional do IAE 2020

Área de Facenda e Administración Servizo de Xestión Tributaria. Departamento de Facenda e Xestión de Tributos Exposición matrícula provisional de obrigados e exentos no IAE do ano 2020 EDICTO EXPOSICIÓN DA MATRÍCULA PROVISIONAL TRIBUTO: IMPOSTO SOBRE ACTIVIDADES ECONÓMICAS EXERCICIO: 2020 Elaborada pola Axencia Estatal de Administración Tributaria a Matrícula Provisional do Imposto sobre Actividades Económicas, correspondente ao exercicio 2020 e remitida ao Concello da Coruña, estará a disposición do público no Departamento de Facenda situado no primeiro andar do Edificio dos Servizos Económicos do Concello, na rúa Franja, núm.20, durante quince días naturais, a contar desde a publicación do presente anuncio, segundo o establecido no artigo 3 do Real Decreto 243/1995, do 17 de febreiro, polo que se ditan as normas para a xestión do Imposto sobre Actividades Económicas. Tendo en conta a situación do estado de alarma actual as consultas faranse a través do correo electrónico hacienda@coruna. es. Contra a matrícula cabe interpor recurso de reposición potestativo ante a Axencia Estatal de Administración Tributaria, ou reclamación económico administrativa ante o Tribunal Económico Administrativo, no prazo de quince días, a contar desde o inmediato seguinte ao do termo da exposición pública. Tamén poderá interporse calquera outro recurso que se estime conveniente. A Coruña, 15 de maio de 2020. O DIRECTOR DA ÁREA DE ECONOMÍA, FACENDA E RÉXIME INTERIOR Manuel Ángel Jove Losada
25/05/2020 | Administración LocalMunicipal
Teo
Anuncio de Resolucións da Alcaldía e da concelleira de urbanismo, ditados ao amparo dos apartados 3 e 4 da Dispos. adic.3.ª do RD 463/2020, do 14 de marzo, polo que se declara o estado de alarma, relativos a continuación de varios procedementos

ANUNCIO Por medio do presente fanse públicos, para xeral coñecemento, os Decretos da Alcaldía e da concelleira delegada de urbanismo ditados ao amparo dos apartados 3 e 4 da Disposición adicional terceira do RD 463/2020, do 14 de marzo, polo que se declara o estado de alarma, relativos a continuación dos procedementos que así mesmo se indican.  Decreto do 7 de maio de 2020 (res.385/2020), polo que se resolve continuar a tramitación dos expedientes de licenzas urbanísticas suspendidos polo RD 463/2020, do 14 de marzo, cando se dean as circunstancias descritas no apartado 3 da disposición adicional terceira do citado RD e se conte, no seu caso, coa conformidade do/s/a/s interesado/s/a/s.  Decreto do 11 de maio de 2020 (res.388/2020), polo que se resolve iniciar ou, no seu caso, continuar os procedementosde disciplina urbanística aos que se refiren os artigos 151 e seguintes da LSG, suspendidos polo RD 463/2020, do 14 de marzo, ao concorrer as circunstancias descritas no apartado 4 da disposición adicional terceira do citado RD, por resultar indispensable para garantir o cumprimento da legalidade urbanística e polo tanto para a protección do interese xeral.  Decreto do 12 de maio de 2020 (res.392/2020), polo que se resolve continuar o procedemento para a adxudicación das prazas nas escolas infantís municipais do Concello de Teo para o curso 2020/2021, de acordo cos artigos 5 e ss do Regulamento de organización e funcionamento das EIMs, ao resultar indispensable para a protección do interese xeral e para o funcionamento básico dos servizos.  Decreto do 15 de maio de 2020 (res.400/2020), polo que se resolve continuar o procedemento para a adxudicación das prazas do servizo de conciliacion a través do Diverteo dos meses de xuño a setembro ao resultar indispensable para a protección do interese xeral e para o funcionamento básico dos servizos. O contido íntegro dos Decretos citados pode ser consultado na páxina web e na sede electrónica do Concello de Teo. Teo, 19 de maio de 2020. O alcalde Rafael C. Sisto Edreira
25/05/2020 | Administración LocalMunicipal
Noia
Administración Financeira. Intervención
Calendario fiscal para o 2020 do Concello de Noia

ANUNCIO CALENDARIO FISCAL EXERCICIO 2020 Pola presente publícase o calendario fiscal para o ano 2020, aprobado por Resolución 1061-2020 e coa rectificación de erros da Resolución 1074-2020 coa función de publicación do anuncio de exposición ao público e de cobranza a que se refire o artigo 24 do Regulamento Xeral de Recadación, aprobado polo Real Decreto 939/2005, do 29 de xullo, en relación dos distintos pagos de cobranza outorgados ós contribuíntes para o pagamento dos tributos de vencemento periódico e notificación colectiva que se esixen por padrón e que se citan a continuación. LUGAR DE PAGAMENTO: Entidades colaboradoras: ABANCA, SANTANDER, BBVA E BANCO SABADELL. Banca electrónica e caixeiros automáticos ADVERTENCIA Segundo o establecido no artigo 24.2b) do Regulamento Xeral de Recadación, transcorrido o período voluntario de pagamento, iniciarase o período executivo, que determinará a esixencia do recargo de constrinximento, aos que fai referencia os artigos 26 de 28 da Lei Xeral Tributaria, xuros de mora e, no seu caso, as custas que se produzan. Noia, 19 de maio do 2020. O alcalde José Santiago Freire Abeijón
25/05/2020 | Administración LocalMunicipal
Ares
Edicto da conta xeral do exercicio 2019

EDICTO CONTA XERAL EXERCICIO 2019 Formulada e rendida a Conta Xeral deste Concello correspondente ao exercicio de 2019 e informada favorablemente pola Comisión Especial de Contas na sesión do día 19 de maio do 2020, integrada polas contas e estados a que fai referencia o artigo 209.2 do Real Decreto Lexislativo 2/2004, do 5 de marzo polo que se aproba o Texto Refundido da Lei Reguladora das Facendas Locais, exponse ao público cos documentos que a xustifican polo prazo de 15 días e oito días máis hábiles, a efectos de que os interesados/as poidan presentar reclamacións, reparos ou observacións, de conformidade co disposto no artigo 212.3 do Real Decreto Lexislativo 2/2004, do 5 de marzo. Ares, a 20 de maio do 2020. O alcalde Asdo.: Julio Ignacio Iglesias Redondo
15/05/2020 | Administración LocalMunicipal
Neda
Exposición pública anuncio padrón axuda no fogar abril

Por acordo da Xunta de Goberno de 11 de maio do 2020, aprobáronse os padróns fiscais correspondentes ao mes de abril do 2020 de SAF a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 15 DIAS, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante a Alcaldía. Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. Recursos: Contra as débedas consignadas no padrón contributivo e notificadas colectivamente mediante o presente anuncio, os interesados poderán interpor os seguintes recursos: -Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. -Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. -Calquera outro recurso que as persoas interesadas consideren oportuno. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Vila de Neda a11 de maio de 2020 O alcalde, Angel Alvariño Saavedra
15/05/2020 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de formalización de contratos efectuados pola Excma. Deputación Provincial da Coruña no período comprendido entre o 1 e o 30 de abril de 2020

Anuncio de formalización de contratos efectuados pola Excma. Deputación Provincial da Coruña no período comprendido entre o 1 e o 30 de abril de 2020 Con arranxo ao disposto no artigo 154 da Lei 9/2017, de 8 de novembro, de Contratos do Sector Público) faise pública a relación de contratos formalizados por esta Deputación Provincial da Coruña no mes de abril de 2020 A Coruña 30 de abril de 2020 O Presidente O Secretario Valentin González Formoso José Luis Almau Supervía
15/05/2020 | Administración LocalMunicipal
A Capela
Apración inicial do expediente de modificación de créditos 3/2020

Expediente núm.: 151/2020 Procedemento: Modificación de créditos Data de iniciación: 04/05/2020 Unha vez aprobado inicialmente polo Pleno desta Corporación, na sesión extraordinaria do día 13 de maio de 2020, o expediente de modificación de créditos número 3/2020, dentro do vixente orzamento municipal, por un importe de corenta e nove mil douscentos catro euros e oitenta céntimos de euro (49.204,80 €); en cumprimento do disposto no artigo 177 en relación co 169.1 do Real decreto lexislativo 2/2004 do 5 de marzo, polo que se aproba o texto refundido da Lei reguladora das facendas locais; exponse ao público polo prazo de 15 días hábiles, na Secretaría deste Concello, a fin de que durante este, que empezará a contarse dende o día seguinte ao da inserción do presente anuncio no Boletín Oficial da Provincia, poidan formularse as reclamacións que se consideren pertinentes, as cales deberán ser dirixidas ao alcalde deste concello. A Capela, 13 de maio de 2020 O alcalde Manuel Meizoso López
15/05/2020 | Administración LocalMunicipal
A Capela
Aprobación padrón fiscal taxas SAF abril 2020 e notificación colectiva

Aprobados por Resolución desta Alcaldía número 2020-0133 ditada con data de 11 de maio, o padrón e listas cobratorias das taxas do Servizo de Axuda no Fogar, referidos todos eles ao mes de abril do exercicio 2020, a efectos tanto da súa notificación colectiva, nos termos que se deducen do artigo 102.3 da Lei 58/2003, de 17 de decembro, Xeral Tributaria, como da submisión deles a trámite de información pública, por medio do presente anuncio, exponse ao público no Boletín Oficial da Provincia e taboleiro municipal de edictos, polo prazo de quince días hábiles, a fin de que quenes se estimen interesados poidan formular cantas observacións, alegacións ou reclamacións, por convintes, teñan. ontra o acto de aprobación do citado padrón e/ou as liquidacións contidas nel poderá interporse recurso previo de reposición ante a Alcaldía Presidencia no prazo dun mes a contar desde o día seguinte ao de finalización do termo de exposición pública, de acordo con canto establece o artigo 14 do texto refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. De conformidade co establecido no artigo 62.3 da Lei 58/2003, de 17 de decembro, Xeral Tributaria, ponse en coñecemento dos contribuíntes que se procederá ao cobro en período voluntario das taxas do Servizo de Axuda no Fogar correspondentes ao mes de abril do exercicio 2020, en: Localidade: A Capela Oficina de Recadación: Casa do Concello Horario: de 9:00 a 14:00 horas de luns a venres Os contribuíntes que reciban o aviso de pagamento poderán pagalo presentando o aviso na oficina de recadación ou nas oficinas das seguintes entidades: Abanca Corporación Bancaria, S. A. Os contribuíntes que non reciban o aviso de pago poderán pagalo na oficina de recadación no horario e prazo establecido. Transcorrido o prazo de ingreso voluntario sen que se teña satisfeita a débeda iniciarase o período executivo, de acordo co tenor dos artigos 26, 28 e 161 da Lei 58/2003, de 17 de decembro, Xeral Tributaria, o que determinará a esixencia dos intereses de demora, así como as recargas que correspondan e, no seu caso, das costas do procedemento de prema. A Capela, 11 de maio de 2020 O alcalde Manuel Meizoso López
15/05/2020 | Administración LocalMunicipal
Lousame
Publicación anuncio aprobación inicial de modificación de ordenanza.

Anuncio de aprobación inicial de modificación de ordenanza O Concello de Lousame, na sesión extraordinaria que tivo lugar o día 07.05.2020, acordou a aprobación inicial da modificación do Regulamento de funcionamento do Punto de Atención á Infancia. Por medio do presente anuncio apertúrase un período de información pública, por un prazo de 30 días hábiles, para a presentación de reclamacións ou suxerencias. O prazo de exposición pública non empezará a computar mentres estea en vigor a Disposición Adicional 3ª do Real Decreto 463/2020, do 14 de marzo, polo que se declara o Estado de Alarma para a xestión da situación de crise sanitaria ocasionada polo Covid-19. Unha vez iniciado o período de información pública segundo o previsto no párrafo anterior, no caso de que non se tivese presentado ningunha reclamación ou suxerencia, entenderase definitivamente adoptado o acordo que até ese momento era provisional. Unha vez que o acordo provisional se eleve a definitivo (de xeito expreso ou tácito), a entrada en vigor da modificación da ordenanza terá lugar cando se publique completamente o seu texto no Boletín Oficial da Provincia e transcorra o prazo previsto no artigo 65.2 da Lei 7/1985, do 2 de abril, reguladora das Bases do Réxime Local. Lousame, a 8 de maio de 2020 A Alcaldesa Mª Teresa Villaverde Pais
15/05/2020 | Administración LocalMunicipal
Abegondo
Continuación do trámite de exposición pública proxecto saneamento en Orto e Crendes Fase II. Clave: OH.315.1151 Abegondo (A Coruña)

Continuación da exposición pública proxecto saneamento en Orto e Crendes Fase II. Clave: OH.315.1151 Abegondo (A Coruña) Asunto: continuación da Información pública Levántase a suspensión dos prazos para este procedemento e reanúdase o cómputo dos prazos de información pública do proxecto Clave: OH.315.1151 do proxecto saneamento en Orto e Crendes Fase II publicadas neste BOP o 19/02/2020. O que se fai público para xeral coñecemento, por un prazo de catro (4) días hábiles (os catro restantes) a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, ante o Concello de Abegondo, onde estará exposto o expediente de que se trata. Trátase dunha actuación fundamental que afecta a servizos básicos e por iso debe continuarse o expediente e non suspender os prazos neste procedemento, todo elo en aplicación da D. A 3 do R. D. 463/2020, de 14 de marzo. Abegondo, 13 de maio de 2020 O alcalde José Antonio Santiso Miramontes
15/05/2020 | Administración LocalMunicipal
Carnota
Modificación representante consello escolar

O Pleno da Corporación celebrado o 04/07/2019 acordou nomear os representantes do Concello nos Consellos Escolares. O 07/03/2020 o Pleno acorda modificar os representantes do CEIP de Carnota e IES de Lamas de Castelo, designado en ambos a Manuel Dionisio Garabatos Estudis Carnota, 12 de maio de 2020 O alcalde Juan Manuel Saborido Rama
15/05/2020 | Administración LocalMunicipal
A Coruña
Oficina Orzamentaria
Aprobación inicial do expediente M1/2020, modificativo do Orzamento de 2020

O Excmo. Concello Pleno, en sesión ordinaria realizada o día 14 de maio de 2020, aprobou inicialmente o seguinte expediente: · M1/2020 de concesión dun suplemento de crédito e modificación da relación de investimentos do orzamento de 2020 O referido expediente permanecerá exposto ao público, despois da publicación do anuncio no Boletín Oficial da Provincia e no Taboleiro de Edictos da Corporación, no Servizo de Orzamentos e Estudos Económicos, sito no número 20 da rúa Franja, e no taboleiro de anuncios e edictos da sede electrónica do Concello da Coruña: https://sede.coruna. gob. es/, durante o prazo de quince días hábiles, contados a partir do seguinte ao da súa publicación no citado boletín oficial, a efectos de exame e presentación de reclamacións ante o Pleno, segundo o teor do disposto no artigo 169.1, en relación co 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo (TRLRFL). Se ao remate do período de exposición pública non se presentasen reclamacións, os expedientes consideraranse definitivamente aprobados, segundo o establecido na aludida lexislación. Publícase para os efectos previstos na lexislación citada. A Coruña, 14 de maio de 2020 Director de Economía, Facenda e Réxime Interior, Liwen Agon Declara
15/05/2020 | Administración LocalMunicipal
Vedra
Secretaría-Intervención
Exposición pública do padrón fiscal da taxa por actividades e servizos relacionados coa hixiene pública do exercicio 2020

Exposición pública do padrón fiscal da taxa por actividades e servizos relacionados coa hixiene pública correspondente ao exercicio 2020 Aprobado inicialmente pola Xunta de Goberno Local o padrón fiscal da taxa por actividades e servizos relacionados coa hixiene pública correspondente ao exercicio 2020, en virtude do acordo 5º.1 adoptado na sesión celebrada o día 28/04/2020, exponse ao público nas oficinas xerais do Concello durante o prazo dun mes, contado a partir do día seguinte ao da publicación no BOP do presente edicto, que ten carácter de notificación colectiva ao abeiro do disposto no artigo 102.3 da Lei 58/2003, de 17 de decembro, xeral tributaria. Durante o citado prazo, os interesados poderán solicitar, en horario de atención ao público, información sobre as liquidacións recollidas no padrón fiscal e presentar contra os actos que se notifican as reclamacións ou observacións que estimen oportunas. Para estes efectos, e en caso necesario, poderán contactar coa administración tributaria municipal a través do correo electrónico atencion. tributaria@concellodevedra. com e do teléfono 881074411. De conformidade co establecido no artigo 108 da Lei 7/1985, de 2 de abril, reguladora das bases do réxime local, contra as liquidacións contidas no padrón fiscal os suxeitos pasivos e as demais persoas lexitimadas poderán formular, perante a Alcaldía e dentro do prazo dun mes -contado dende o día seguinte ao de finalización do período de exposición pública- o recurso de reposición regulado no artigo 14.2 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais. Todo o anterior sen prexuízo das novas medidas lexislativas que poidan tomarse en relación coa crise sanitaria provocada polo Covid-19. Vedra, 8 de maio de 2020. O ALCALDE, Carlos Martínez Carrillo.
15/05/2020 | Administración LocalMunicipal
Vedra
Secretaría-Intervención
Exposición pública do padrón fiscal da taxa por rede de sumidoiros do exercicio 2020

Exposición pública do padrón fiscal da taxa por rede de sumidoiros correspondente ao exercicio 2020 Aprobado inicialmente pola Xunta de Goberno Local o padrón fiscal da taxa por rede de sumidoiros correspondente ao exercicio 2020, en virtude do acordo 5º.2 adoptado na sesión celebrada o día 28/04/2020, exponse ao público nas oficinas xerais do Concello durante o prazo dun mes, contado a partir do día seguinte ao da publicación no BOP do presente edicto, que ten carácter de notificación colectiva ao abeiro do disposto no artigo 102.3 da Lei 58/2003, de 17 de decembro, xeral tributaria. Durante o citado prazo, os interesados poderán solicitar, en horario de atención ao público, información sobre as liquidacións recollidas no padrón fiscal e presentar contra os actos que se notifican as reclamacións ou observacións que estimen oportunas. Para estes efectos, e en caso necesario, poderán contactar coa administración tributaria municipal a través do correo electrónico atencion. tributaria@concellodevedra. com e do teléfono 881074411. De conformidade co establecido no artigo 108 da Lei 7/1985, de 2 de abril, reguladora das bases do réxime local, contra as liquidacións contidas no padrón fiscal os suxeitos pasivos e as demais persoas lexitimadas poderán formular, perante a Alcaldía e dentro do prazo dun mes -contado dende o día seguinte ao de finalización do período de exposición pública- o recurso de reposición regulado no artigo 14.2 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais. Todo o anterior sen prexuízo das novas medidas lexislativas que poidan tomarse en relación coa crise sanitaria provocada polo Covid-19. Vedra, 8 de maio de 2020. O ALCALDE, Carlos Martínez Carrillo.
15/05/2020 | Administración LocalMunicipal
Muros
Resolución da Alcaldía núm.522/2020

RESOLUCIÓN DA ALCALDÍA NÚMERO 522/2020 Con data 6 de maio de 2020 dictouse resolución da alcaldía na que se dispuso o levantamento da suspensión da celebración das sesións periódicas ou ordinarias das Xuntas de Goberno Local e das xuntas de Voceiros do concello de Muros Tendo en conta que para axilizar os trámites administrativos que foran necesarios realizar á vista da suspensión das sesión de Xunta de Goberno Local, e por resolución desta alcaldía se produxo a avocación das competencias conferidas pola alcaldía no seu día Dado que para a eficacia da validez do levantamento da celebración das sesións da Xunta que se ten adoptado, dita resolución debe estar debidamente notificada aos seus membros e publicado no BOP ós efectos oportunos Considerando que as Xuntas de Goberno local ordinarias se celebran cada quince días. Visto o anterior, e en uso das miñas atribucións como Alcaldesa, de acordo co disposto no artigo 21 1 m da LRBRL, RESOLVO Primeiro.- A suspensión do levantamento das sesións da Xunta de Goberno Local producirá os seus efectos unha vez quede acreditado no expediente a notificación de dita resolución aos seus membros así como a súa publicación no Boletín Oficial da Provincia e na Sede electrónica do Concello. En todo caso a avocación de competencias das competencias delegadas estará vixente ata que se realice a convocatoria da primeira sesión ordinaria da Xunta de Goberno Local que será a corresponde ao do día 22 de maio de 2020. Segundo.- Notificar este decreto aos membros da Xunta de Goberno Local, a todos os departamentos do concello, e proceder á publicidade do mesmo para o xeral coñecemento e aos efectos oportunos, dando conta do mesmo na primeira sesión de pleno que se celebre.” Muros 8 de maio de 2020. A Alcaldesa, María Inés Monteagudo Romero.